Цэле (гандбольны клюб)

**Гандбо́льны клюб «Цэ́ле»** (), спонсарская назва **Цэле [[Лашка (бровар)|Бровар Лашка]]** () — славенскі гандбольны клюб з Цэле. Выступае ў Першай славенскай лізе. Пераможца Ліга чэмпіёнаў сэзону 2003—2004 рокаў.

## Мінуўшчына
Пасьля Другой сусьветнай вайны ў Цэле паўсталі адразу два гандбольныя клюбы: «Цэле» і «Алімп» — якія ў 1947 року ўтварылі адзінае спартовае аб’яднаньне «Кладывар».

У першым розыгрышы нацыянальнага чэмпіянату ў 1949 року «Цэле» адразу ж заваяваў чэмпіёнскі тытул у спаборніцтве з шасьцю іншымі камандамі, не зазнаўшы ніводнай паразы. Ягоная выйгрышная сэрыя са славенскімі клюбамі (за выняткам адзінай нічыёй) цягнулася да 1954 року.

Ад заснаваньня югаслаўскай гандбольнай лігі ў 1950 року «Цэле» ўдзельнічаў у фэдэральным розыгрышы. У 1950-я цікавасьць да палявога гандболу згасала, і паступова клюбы пераходзяць на гульню ў «маленькі гандбол». У першым матчы з шасьцю палявымі гульцамі «Цэле» разграміў люблянскі клюб зь лікам 43:4.

У 1953 року распачаўся першы сэзон югаслаўскай гандбольнай лігі, дзе клюб з Цэле заняў апошняе месца з шасьці ўдзельнікаў. Пасьля гэтага ён выступаў у рэгіянальнай лізе, зь якой здолеў выбрацца ў Першую славенскую лігу толькі ў 1961 року.

У 1964 року ізноў адбылося аб’яднаньне двух клюбаў з Цэле — ЖРК «Цэле» і «Партызана». У гэтым жа годзе ЖРК «Цэле» заняў другое месца ў славенскім чэмпіянаце, а праз год у фінале кубку рэспублікі адолелі зацятага суперніка — «Любляну». У сэзоне 1965—1966 рокаў «Цэле» ўпершыню стаў чэмпіёнам Славеніі, а праз год прайшоў кваліфікацыю ў Югаслаўскі гандбольны чэмпіянат. Першы ж сэзон клюбу на найвышэйшым узроўні скончыўся вылетам, аднак праз год «Цэле» вярнуўся ў Першую югаслаўскую лігу. Гэтым разам клюб затрымаўся ў ёй на тры гады, аднак пасьля чатыры гады правёў у навастворанай Другой фэдэральнай лізе. У 1976 року каманда зноў вярнулася ў найвышэйшы дывізіён і нават тройчы даходзіла да фіналу кубка Югаславіі (1976, 1978, 1980), хоць і саступіла ва ўсіх. У сэзоне 1978—1979 рокаў каманда зноў апусьцілася на ўзровень ніжэй, адкуль вярнулася ў 1983—1984, але толькі на адзін сэзон.

У 1989 року спонсарам каманды стаў бровар «Лашка». У наступным сэзоне каманда выйграла другі дывізіён і здабыла права гуляць у Першай югаслаўскай лізе. Тым часам адбыўся распад Югаславіі, таму была створаная Славенская гандбольная ліга. «Цэле» станавіўся ейным нязьменным чэмпіёнам першыя 10 гадоў (1992—2001), а ў сэзоне 2003—2004 рокаў упершыню здабыў кубак эўрапейскіх чэмпіёнаў.

## Дасягненьні

### Нацыянальныя
* **[[Першая славенская гандбольная ліга|Чэмпіянат Славеніі]]:**
:: **Чэмпіёны (21):** 1991-92, 1992-93, 1993-94, 1994-95, 1995-96, 1996-97, 1997-98, 1998-99, 1999—2000, 2000-01, 2002-03, 2003-04, 2004-05, 2005-06, 2006-07, 2007-08, 2009-10, 2013-14, 2014-15, 2015-16, 2016-17
:: Віцэ-чэмпіёны (3): 2001-02, 2011-12, 2012-13

* **[[Кубак Славеніі па гандболе|Кубак Славеніі]]:**
:: **Уладальнікі (20):** 1991-92, 1992-93, 1993-94, 1994-95, 1995-96, 1996-97, 1997-98, 1998-99, 1999—2000, 2000-01, 2003-04, 2005-06, 2006-07, 2009-10, 2011-12, 2012-13, 2013-14, 2014-15, 2015-16, 2016-17
:: Фіналісты (3): 2001-02, 2004-05, 2008-09

* **Супэркубак Славеніі:**
:: **Уладальнікі (6):** 2007, 2010, 2014, 2015, 2016, 2017
:: Фіналісты (1): 2012

* **Кубак Югаславіі:**
:: Фіналісты (3): 1975-76, 1977-78, 1979-80

### Міжнародныя
* **[[Ліга чэмпіёнаў ЭГФ]]:**
:: **Пераможцы (1):** 2003-04
:: *Паўфіналы* (6): 1996-97, 1997-98, 1998-99, 1999—2000, 2000-01, 2004-05

* **[[Чэмпіёнскі трафэй ЭГФ|Супэркубак ЭГФ]]:**
:: **Пераможцы (1):** 2004
:: Фіналісты (1): 2007

* **[[Кубак уладальнікаў кубкаў ЭГФ]]:**
:: *Паўфіналы* (2): 2002-03, 2011-12

## Крыніцы

## Вонкавыя спасылкі
* Афіцыйная бачына 

Катэгорыя:Славенскія гандбольныя клюбы
Катэгорыя:Зьявіліся ў 1946 годзе
Катэгорыя:Спорт у Цэле